Oprettelse af EUD10 klasse på Kalundborg 10. klassescenter 
Sagsfremstilling 
12.    Oprettelse af EUD10 klasse på Kalundborg 10. klassescenter  
                                                                                                                        Åbent 
Sagsnr.: 326-2015-5144        J.nr.: 17.02.36            Michala Koch.: 326-2015-26604 
  
[adresse] 
Med vedtagelsen af den nye erhvervsskolereform (EUD-reform), har kommunerne fået en ny opgave, som skal løses 
i forbindelse med 10. klasse. I det følgende kaldet EUD10 klasse. 
  
De elever, som ikke opnår karakteren 2 i fagene dansk og matematik i deres afgangsprøve i 9. klasse, skal tilbydes 
en plads i en EUD10 klasse. Den skal kvalificere eleverne, så de bliver i stand til at opnå karakteren 2 og dermed 
kunne påbegynde en ungdomsuddannelse på en  
erhvervsskole. 
Derudover skal eleverne på EUD10 stifte bekendtskab med erhvervsskolernes fagrække, for at blive introduceret til 
den daglige skolegang på en erhvervsskole. 
  
Kalundborg Kommune har allerede et godt samarbejde med EUC, og skolen er interesseret i at indgå i 
samarbejdet, som det er beskrevet ovenfor. 
  
Kommunen er forpligtet til at tilbyde EUD10 fra august 2015. Der må ikke være et minimum eller maksimum antal 
pladser i tilbuddet, men de elever, der måtte have behov for det, skal kunne tilbydes en plads i EUD10. 
  
Minimum 30 % af undervisningen skal varetages af en erhvervsskole. Udgiften hertil er  
kommunal. 
  
Tilbuddet skal rettes mod alle indgange på erhvervsskolerne, men samtidig indeholde den  
obligatoriske del af 10. klasses faglige indhold. 
  
Det anbefales af begge 10. klasser i kommunen, at det bliver KTC i Kalundborg der varetager opgaven omkring en 
EUD10 klasse, da det skønnes at de elever, der skal optages på EUD10, efterfølgende skal påbegynde deres 
ungdomsuddannelse i Kalundborg. 
  
KTC (Kalundborg 10. klassecenter) og EUC [adresse] udvikler på den baggrund EUD10 tilbuddet.  
  
KTC bliver administrativt ansvarlig, og eleverne indgår i den obligatoriske del af 10. klasse på lige fod med de 
øvrige elever. I praksis vil EUD10 fungere som en linje på KTC. EUC arbejder i øjeblikket på at præcisere deres del 
af indholdet. 
  
En elev på EUD10 vil i august 2015 møde følgende skema: 
  
  
  
Mandag 
Tirsdag 
Onsdag 
Torsdag 
Fredag 
8.15 - 9.45 
Matematik 
Dansk 
Undervisning varetaget af EUC. 
Fokus på de fire indgange til 
erhvervs uddannelserne 
Matematik og 
engelsk 
10.15 - 11.45 
Dansk 
Eng 
Dansk 
11.45 - 12.30 
  
  
  
12.30 - 13.15 
Studietid 
Udvikling 
Plenum 
13.30 - 15.00  
Engelsk 
Matematik 
  
Udvikling, studietid og plenum er elevernes tid til at planlægge studieture, arbejde med den selvstændige 
elevopgave (OSO), få vejledning af Ungdommens uddannelsesvejledning, lave oplæg, have gæstelærere og andre 
elementer af 10. klasse lovbestemte indhold. 
  
BEHANDLING 
Børn- og Familieudvalget, Økonomiudvalget og Kommunalbestyrelsen. 
  
INDSTILLING 
Fagcenterchefen indstiller, at EUD10 oprettes på Kalundborg 10. klassecenter. 
  
ØKONOMISKE KONSEKVENSER 
"EUD10 er et kommunalt ansvar og er alene kommunalt finansieret, bortset fra de 6 ugers obligatorisk brobygning, 
hvortil der er aktivitetsafhængige taxametertilskud til ungdomsuddannelsesinstitutionerne, i det her tilfælde 
erhvervsuddannelserne, er finansieret af staten". 
  
Dvs. at EUC får finansieret 6 ugers brobygning af staten. 
  
Der skal som minimum samarbejdes med én institution, der udbyder erhvervsuddannelse i 30 % af 
undervisningstiden, svarende til 252 undervisningstimer. I den fremlagte model, hvor erhvervsskolen står for mindst 
30 % af undervisningstiden, omregnes undervisningstiden til 252 undervisningstimer, hvoraf de 126 timer vedrører 
brobygning i 10. klasse hvilket vil sige at disse timer, allerede er finansieret på Erhvervsskolen af staten. 
  
Økonomisk betyder EUD reformen, at eleven indskrives i folkeskolen, som følge deraf tildeles KTC ressourcer i 
henhold til den ressourceberegning der er vedtaget i Kalundborg Kommune, og samarbejdet med EUD holdes 
derfor inden for den nuværende tildeling pr. elev i 10. klasse. 
  
Økonomichefen har ingen bemærkninger til sagen. Udgifterne ved et eventuelt stigende elevtal afholdes af skolernes 
demografipulje, som er en tilførsels eller tilbageførsels pulje der afhænger af det indskrevne elevtal. 
  
Børn- og Familieudvalgets møde den 4. februar 2015: 
Udvalget vedtog at anbefale fagcenterchefens indstilling. 
Økonomiudvalgets møde den 18. februar 2015: 
Økonomiudvalget vedtog at anbefale Børn- og Familieudvalgets indstilling. 
  
  
  
Kommunalbestyrelsens møde den 25. februar 2015: 
Kommunalbestyrelsen vedtog at godkende Økonomiudvalgets indstilling. 
